《思陵痛》
清代·尤侗

思陵在位十七载，四海分崩成瓦解。去年失楚今失秦，大梁水决武昌焚。

虎豹九关谁与守，三军倒戈百姓走。君王仗剑死煤山，母后宫中殉玉环。

桐棺一寸道旁置，故老行人多掩涕。入庙应呼十四皇，儿家何罪致天亡？

新鬼号咷旧鬼哭，钟虡惨裂灯无光。高勿哀，文勿怒，自古兴亡有天数，顺处得来顺处去。

君不见宋家遗骨瘗冬青，昌平郁郁松楸树。

作者简介：尤侗（1618年－1704年）明末清初著名诗人、戏曲家，曾被顺治誉为“真才子”；康熙誉为“老名士”。字展成，一字同人，早年自号三中子，又号悔庵，晚号良斋、西堂老人、鹤栖老人、梅花道人等，苏州府长洲（今江苏省苏州市）人。于康熙十八年（1679）举博学鸿儒，授翰林院检讨，参与修《明史》，分撰列传300余篇、《艺文志》5卷，二十二年告老归家。四十二年康熙南巡，得晋官号为侍讲，享年八十七岁。侗天才富赡，诗多新警之思，杂以谐谑，每一篇出，传诵遍人口，著述颇丰，有《西堂全集》。